एक जनवरी से पहले, न्यू ईयर ईवनिंग पर ट्रैफिक पुलिस दिखाएगी सख्ती
नई दिल्ली | एकजनवरी को दिल्ली में सम-विषम नंबर की गाड़ियों पर एक्शन से पहले ट्रैफिक पुलिस न्यू ईयर ईवनिंग पर सख्ती दिखाएगी। खासकर ऐसे लोग जो जश्न के दौरान शराब पी लेते हैं और फिर ड्राइव करते हैं। पुलिस ने कड़े इंतजामों के तहत 90 से ज्यादा टीमें बनाई हैं। टीमें 31 दिसंबर रात आठ बजे से ही ड्रंकन ड्राइव अभियान पर सक्रिए हो जाएंगी। कनॉट प्लेस के मिडल सर्किल को बंद कर दिया जाएगा। इस बारे में दिल्ली के स्पेशल पुलिस आयुक्त (यातायात) मुक्तेश चंद्र कहते हैं कि यातायात पुलिस नियम तोड़ने वाले हर वाहन चालक पर कड़ा एक्शन लेगी। न्यू ईयर ईवनिंग पर नियम तोड़ने वालों पर लाइसेंस जब्त, वाहन जब्त सहित भारी जुर्माने की कार्रवाई का प्लान बनाया जा रहा है। एक जनवरी को सुबह 8 से रात 8 बजे तक ऑड-इवन योजना के तहत एक्शन लिया जाएगा।
बता दें कि पिछले साल ट्रैफिक पुलिस ने नए साल की पूर्व संध्या पर 704, वर्ष 2013 में 624 और 2012 में 504 चालान किए थे। मुक्तेश चंद्र बताते हैं कि शराब पीकर वाहन चलाने वाले लोग चलती फिरती मिसाइल हैं। जो कहीं भी गिर सकती हैं। ऐसे लोग अपनी जान को जोखिम में डालने के अलावा दूसरों की जान के लिए भी सड़क पर खतरा हैं। अब तो सुप्रीम कोर्ट के निर्देश पर लाइसेंस जब्त करने की कार्रवाई भी हो रही है।
ऐसे में दिल्ली में न्यू ईयर ईवनिंग का जश्न मनाने वाले लोगों को सलाह है कि वह जश्न मनाएं। लेकिन शराब पीकर वाहन चलाएं।
mag_Deva hin_Deva hin_Deva hin_Deva